బీజింగ్ : ఇతర దేశాలతో వాణిజ్య సంబంధాల్లో చైనా మరో ముందడుగు వేసింది. తొలిసారిగా లండన్కు సరుకు రవాణా రైలుకు పచ్చజెండా ఊపింది. జనవరి 1న బయలుదేరిన ఈ రైలు 18 రోజుల్లో 12 వేల కిలోమీటర్లు ప్రయాణించి లండన్ చేరుకుంటుంది. కజక్స్థాన్, రష్యా, బెలారస్, పోలాండ్, జర్మనీ, బెల్జియం మీదుగా వెళుతుందని చైనా రైల్వే కార్పొరేషన్ పేర్కొంది. చైనా నుంచి నేరుగా రైలు సర్వీసు ఉన్న 15వ యూరోపియన్ నగరంగా లండన్ రికార్డుకెక్కింది. ఆధునిక సిల్క్ మార్గం ఏర్పాటుతో ఆసియా, ఆఫ్రికా, మధ్యప్రాచ్య, యూరప్ దేశాల మార్కెట్లతో సంబంధాలు పటిష్టం చేసుకోవాలన్నది  అధ్యక్షుడు షి జింగ్పింగ్ ప్రణాళిక. 200 కంటైనర్లతో తూర్పు జెజియాంగ్ ప్రావిన్సులోని ఇవు నుంచి బయలుదేరిన ఈ రైలుతో దుస్తులు, బ్యాగులు, సూట్కేసులు తదితర వస్తువులు పంపారు.
beasing : itara deshaalatho vaanijya sambandhaallo chaina maro mundadugu vesindi. tolisaarigaa landanku saruku rawana railuku pachajenda oopindi. janavari 1na bayaluderina ee railu 18 rojullo 12 vela kilometerlu prayaaninchi landan cherukuntundi. kajaksthan, rashya, belarus, poland, jarmani, beljium meedugaa velutundani chaina railve carporation perkondi. chaina nunchi nerugaa railu sarveesu unna 15va europian nagaramgaa landan rikaardukekkindi. aadhunika silk maargam erpaatutho asia, africa, madhyaprachya, eurap deshaala maarketlatho sambandhaalu patishtam chesukovalannadi  adhyakshudu shi jingping pranaalika. 200 kantainarlatho thoorpu jejiang praavinsulooni ivu nunchi bayaluderina ee railutho dustulu, byaagulu, suutkesulu taditara vastuvulu pampaaru.